《读书堂五首》
宋代·叶子强

诗书不策勋，岁月忽已晚。
堕此尘壒网，吾行其既远。
胡宁於书事，意爱犹缱绻。
况之迷蹊人，慕顾只旧孤。
扁旁真赤帜，所立示所本。
又如农人心，终不置穮蓑。
晞发茅檐下，荣荣兰九畹。
初服苟未替，无亦惊晼晚。
所逢非所安，吾庐盍云返。

作者简介：叶子强，字自彊（《昆山杂咏》卷下），缙云（今属浙江）人。孝宗淳熙三年（一一七六）知昆山县（《吴都文粹》卷九）。今录诗六首。